**OTAJSTVO CRKVE**

**Pročitaj tekst:**

Za vjernike je Crkva **otajstvo**. Ona je tako zajednica onih koji su povjerovali Evanđelju i nastoje svojim životima nastaviti Kristovo poslanje spasenja svih ljudi. Crkvu **vodi Duh Sveti** i zato je ona sveta, ali ju činimo mi ljudi i zato je po nama i grešna. Crkva je, nadalje, i **materijalna i duhovna**, odnosno vidljiva po ljudima i hijerarhijskom ustrojstvu, ali je i nadnaravna po svom poslanju i Božjem vodstvu. Crkva ujedinjuje i one vjernike koji su na zemlji s onima koji su na nebesima. Crkva je i Kristovo Tijelo, Hram Duha Svetoga, Narod Božji, Kristova Zaručnica…, a sve su to slike po kojima se očituje njezina otajstvenost.

Kao **nadpovijesna institucija**, Crkva se ni na koji način ne može i ne smije uspoređivati s nekim drugim svjetovnim institucijama, pa je stoga važno razvijati svijest o njezinom značenju kao sakramenta sveopćega spasenja. Ona istina postoji u povijesti, vidljiva je i sa svojim dobrim i sa svojim grešnim stranama, ali je utemeljena u Božjoj volji i u tom smislu ima opunomoćenost da donosi ljudima božanski život.

Crkvu je **ustanovio Isus Krist** i snagom Duha Svetoga vodi ju kroz cijelu povijest. Ona u sebi obuhvaća hijerahijsku vidljivu razinu, ali ujedno i onu nevidljivu, duhovnu. Njezin hijerarhijski vid utemeljen je na Kristovom davanju prvenstva svetome Petru, kao i na posebnosti i izabranju Dvanaestorice.

**Otvori bilježnicu i u nju prepiši naslov i rečenice:**

 **OTAJSTVO CRKVE**

Crkva je zajednica onih koji vjeruju u Isusa Krista. On ju je utemeljio svojim cjelokupnim djelovanjem, a njezino poslanje počinje silaskom Duha Svetoga na apostole. Prva kršćanska zajednica ogledni je primjer života Crkve za sva vremena po zajedništvu u slavljenju Euharistije i molitvama, zajedništvu zemaljskih dobara, odanosti apostolskom nauku i međusobnom bratskom prihvaćanju.

Biti dio Crkve traži duboku vjeru u uskrsloga Krista koji po Duhu Svetomu nadahnjuje naš život i djela. Vjera čovjeka mijenja na bolje i potiče na zauzetost u činjenju dobra. Isus je rekao: „Po tome će svi znati da ste moji učenici, ako ljubite jedni druge“ (Iv 13,35).

Za kraj izmoli molitvu po želji te pogledaj vide.